**Tervehdys rippileirien merkeissä!**

Maamme hallitus tiedotti maanantaina 4.5. koronaviruksen aiheuttamien rajoitusten osittaisesta purkamisesta. Tiedotuksen yhteydessä kerrottiin siitä, että 1.6.2020 lähtien voidaan järjestää alle 50 hengen kokoontumisia, kunhan pidetään huolta osallistujien turvallisuudesta ja osallistujat huolehtivat esim. käsienpesusta, turvaväleistä, jne… Tuo tieto mahdollisti sen, että pyrimme kesän aikana järjestämään Lummeniemeen kaavaillut kaksi rippileiriä, mutta tietysti turvallisuustilannetta aktiivisesti seuraten. Jos virustilanteessa tapahtuu merkittäviä muutoksia ennen rippileirien alkua, niin joudumme reagoimaan niihin nopeallakin suunnitelmien muutoksella.

**Leirien ajankohdat**

Alkuun kaavailimme Lummeniemi I:stä pidettäväksi ennen juhannusta ja Lummeniemi II:sen juhannuksen jälkeen. Kummankin kesäleirin kestoksi kaavailimme kahdeksaa päivää. Kesäleirien varasuunnitelmana tiedotimme aiemmin mahdollisesta leirijaksojen lyhentämisestä ja siirtämisestä syyslomaviikolle. Nykyinen virustilanne mahdollisti vielä uuden suunnitelman luomisen ja pyrimme toteuttamaan leirit kesän aikana.

**Lummeniemi I**

Lähiopetuspäivät seurakuntatalolla 15. - 16.6. klo 10.00-15.00 srk-talon salissa (ma-ti)

Leiri Lummeniemessä 22.6. klo 10.00 - 26.6. klo 12.00 (ma-pe)

Konfirmaatio kirkossa: Su 20.9. klo 11.00

**Lummeniemi II**

Lähiopetuspäivät seurakuntatalolla 24. - 25.6. klo 10.00-15.00 (ke ja to)

Leiri Lummeniemessä 26.6. klo 14.00 - 30.6. n. klo 14.00 (pe-ti)

Konfirmaatio kirkossa: su 27.9. klo 11.00

Jos käynnissä oleva pandemia estää nämä kesäleirisuunnitelmat, niin niiden varasuunnitelmina säilyvät aiemmin mainitut syyslomariparit.

**Ottakaa yhteyttä, kommentoikaa ja kysykää. Yhteinen leiriturvallisuus on ykkösasiamme!**

Olemme mielellämme käytettävissä, jos haluatte keskustella näistä muuttuneista riparisuunnitelmista. Aivan erityisesti haluaisimme kuulla teiltä vanhemmilta, että onko nuorenne tulossa mukaan nykysuunnitelmien mukaiselle riparillemme? Tämän tiedon tarvitsisimme teiltä mahdollisimman pian. Osallistumisvahvistukset toivoisimme lähetettävän joko sähköpostilla osoitteeseen: alpo.syvanen@evl.fi tai tekstiviestinä/wap-viestinä numeroon: 050-588 49 07.

Pahoittelemme leiriajankohtien vaihtelua, mutta joudumme toimimaan turvallisuusnäkökohtien perusteella ja hallituksen antamien rajoitteiden puitteissa. Koitamme myös vastata monen vanhemman ja nuoren toiveisiin kesäriparien toteutumisesta.

**Leirikirjeet, pandemia-ajan leiriturvallisuusohjeet sekä riparien maksulinkit**

Lähetämme vielä ennen kesän leirijaksoa tarkemmat ohjeet siitä, kuinka leireillä menetellään pandemia-ajan leiriturvallisuuden säilyttämiseksi. Samoin kesän kynnyksellä toimitamme sähköpostilla leirikirjeet ja leirimaksulinkit.

**Ripari-appi yhteydenpito- ja opiskeluvälineeksi**

Olen monen vanhemman kanssa keskustellut puhelintapaamisissa Evankelisluterilaisen kirkon tilaamasta valtakunnallisesta ripari-apista, eli matkapuhelusovelluksesta ripareihin liittyen. Kyseinen ohjelma on hieman viivästynyt koronatilanteen takia, mutta laittelen siitä lisää tietoa kunhan se tulee ladattavaksi.

Ystävällisin ja siunaavin terveisin koko riparitiimimme puolesta,

nuorisotyönohjaaja Alpo Syvänen (alpo.syvanen@evl.fi)

p. 050 – 588 49 07

Voitte myös ottaa yhteyttä rippipappeina toimiviin

Antti Hiltuseen

p. 050 – 588 49 02 (antti.hiltunen@evl.fi)

ja

Juha Summalaan

p. 050 – 588 49 03 (juha.summala@evl.fi)

P.S. Tähän mailiin ei voi suoraan vastata, vaan yhteydenotot tulee tehdä ohessa olevien puhelinnumerojen tai sähköpostiosoitteiden kautta.